আগামী বৃহস্পতিবার (৮ নভেম্বর) একাদশ জাতীয় সংসদ নির্বাচনের তফসিল ঘোষণা করা হবে। ওই দিন প্রধান নির্বাচন কমিশনার (সিইসি) বাংলাদেশ টেলিভিশন (বিটিভি) ও বাংলাদেশ বেতারে জাতির উদ্দেশে ভাষণ দেবেন। সেই ভাষণের মাধ্যমেই তিনি নির্বাচনের তফসিল ঘোষণা করবেন। বোববার (৪ নভেম্বর) সন্ধ্যায় নির্বাচন কমিশনের কমিশন সভায় এ সিদ্ধান্ত নেওয়া হয়েছে। সভা শেষে ইসি কমিশনার শাহাদত হোসেন সংবাদ সম্মেলনে এ তথ্য জানিয়েছেন।